cyanic-selkie/wikianc huggingface dataset:
דוד פראטו
קורות חיים
בשנת 1904 (ה'תרס"ד) החל לשמש כמורה בבית הספר של הקהילה היהודית בפירנצה, ולאחר מספר שנים מונה למנהלו. בבית הספר הכניס לראשונה את הוראת השפה העברית לתוכנית הלימודים, ולשם מטרה זו הביא מורה מארץ ישראל. במקביל לעבודתו כמורה, למד בבית המדרש לרבנים בפירנצה, שם למד בין היתר אצל הרב צבי פרץ חיות והרב שמואל צבי מרגליות. במקביל למד פילוסופיה וספרות לטינית באוניברסיטה המקומית, ובסיום לימודיו קיבל תואר דוקטור, על סמך חיבורו "אדריאנוס קיסר בתלמוד ובמדרש". לאחר מכן שימש כמורה לספרות האיטלקית והיסטוריה בבתי הספר של הממשלה, ולפי המקובל במדינה, קיבל תואר פרופסור לספרות ולהיסטוריה.
הודות לפעילותו באלכסנדריה, קיבל מאת ממשלת איטליה אות כבוד בשם "גראנד אופיצ'אלה", מלבד שני אותות כבוד נוספים שקיבל עוד באיטליה, על פעילותו למען פצועי מלחמת העולם הראשונה.
פאביו ויירה
קריירה
ב-17 ביוני 2022 חתם בארסנל תמורת 35 מיליון אירו. ב-4 בספטמבר ערך הופעת בכורה בקבוצה, בהפסד 1–3 למנצ'סטר יונייטד. ב-18 בספטמבר כבש שער בכורה, בניצחון 0–3 על ברנטפורד.
שיווי משקל תרמודינמי
שיווי משקל מקומי וגלובלי
שיווי משקל תרמודינמי גלובלי מאופיין בכך שתנודות של המשתנים האינטנסיביים לא מוציאים את המערכת ממצב שיווי המשקל.
שיווי משקל תרמודינמי מבחינה מיקרוסקופית
מבחינה מיקרוסקופית, מצב שיווי משקל תרמודינמי מאופיין במעבר מהיר ואחיד על כל המצבים המיקרוסקופיים המתאימים לתנאי השפה במערכת. אם המעבר בין מצבים אלו מהיר מספיק, בעת מדידה מקרוסקופית, המערכת עוברת בין כל המצבים המיקרוסקופיים שלה בזמן אינפיניטסימלי. מערכת המקיימת זאת נמצאת בשיווי משקל. אולם, אם המעבר בין המצבים אינו מהיר מספיק, מדידה של המערכת לא תייצג את המערכת כראוי מבחינה מיקרוסקופית.
הגדרת שיווי המשקל התרמודינמי באופן מתמטי
אנו מניחים שישנו מצב מאקרוסקופי שלו מתאימים מספר גדול בהרבה של מצבים מיקרוסקופיים ביחס למצבים המאקרוסקופיים האחרים. על כן, על פי ההנחה הארגודית, הוא מסתבר מאוד ביחס אליהם. על מנת לראות זאת מבחינה מתמטית נשתמש בפונקציית הריבוי g המתארת את מספר המצבים המיקרוסקופיים כתלות במצב מאקרוסקופי מסוים. המצב המאקרוסקופי המתואר בפונקציית הריבוי נקבע באופן כללי על ידי שני משתנים: N ו-S, כאשר N הוא מספר החלקיקים במערכת, ו-S משתנה כתלות במערכת. (למשל, במערכת ספינים הוא מייצג את ההפרש בין הספינים הפונים מעלה לאלו הפונים מטה.)
החוק השני של התרמודינמיקה ושיווי משקל
בתהליך ההיסטורי של ניסוח החוק השני של התרמודינמיקה הוגדר גודל אקסטנסיבי שנקרא אנטרופיה. לפי נוסחת האנטרופיה של בולצמן, האנטרופיה של מערכת תרמודינמית מוגדרת על ידי פונקציית הריבוי שלה:
ישנם עקרונות נוספים עבור גדלים תרמודינמיים שונים, השקולים לעקרון המקסימום של האנטרופיה. למשל, עקרון המינימום של האנרגיה הפנימית גורס כי בשיווי משקל ערכו של כל משנה חופשי במערכת סגורה בעלת אנטרופיה קבועה (כלומר מערכת עם V, S ו- N נתונים וקבועים ובזמן) הוא זה שיביא למינימום של האנרגיה הפנימית.
דו קיום - שיווי משקל תרמודינמי בין שתי פאזות
מעקרונות האקסטרמום אנו מבינים כי בשיווי משקל תרמודינמי, עבור הפוטנציאל המתאים הנגזרת הראשונה מתאפסת. כלומר, בשיווי משקל תרמודינמי, המשתנים האינטנסיביים אחידים בכל המערכת.
נסתכל על מערכת בעת מעבר פאזה. למערכת כזו ישנו קו דו קיום, שבו חלקיקים עוברים בין פאזה אחת לשנייה. נסמן את מספר החלקיקים בפאזה הראשונה ב-N_1 ואת מספר החלקיקים בפאזה השנייה ב-N_2. מספר החלקיקים הכולל N=N_1+N_2 הוא קבוע, ולכן לאורך קו הדו קיום:
מערכות מחוץ לשיווי משקל
כאשר התנאים לשיווי משקל תרמודינמי לא מתקיימים, המערכת מוגדרת באי-שיווי משקל תרמודינמי. במצב אי-שיווי משקל, כאשר פועלים על המערכת כוחות שאינם מאוזנים, יכולות להתרחש תופעות כמו האצה, מערבולות, גלים ועוד. במצב זה, המאפיינים המאקרוסקופיים שלה, כמו טמפרטורה או לחץ, אינם הומוגניים בין חלקי המערכת.
האדמירל גריגורוביץ'
"האדמירל גריגורוביץ'" הוא שמה של פריגטה בשירות הצי הרוסי, המשרתת בחטיבת הספינות ה-30 של צי הים השחור. נקראת על שם מפקד צי הים השחור בשנים 1911-1917, איוואן גריגורוביץ'.
היסטוריה
ממאי ועד יוני 2016 הפריגטה חנתה בבסיס הצי הרוסי בסבסטופול. ביולי 2016 ביצעה תמרון ימי במימי הים השחור וביצעה תרגיל בירי ארטילרי, לאחר מכן חנתה בבסיס הצי בנובורוסיסק.
קליטת הפליטים מאוקראינה בישראל (2022)
רקע
בעקבות הפלישה הרוסית לאוקראינה, מאות אלפי אוקראינים נמלטו בימים הראשונים לאחר הפלישה. רובם מצאו מקלט במדינות השכנות ממערב לאוקראינה: פולין, הונגריה, מולדובה, רומניה וסלובקיה.
המחלוקת סביב קליטת פליטים שאינם זכאי חוק השבות
בראשית גל הגירת הפליטים מאוקראינה, הציבה שרת הפנים איילת שקד דרישה מהפליטים שאין להם אשרת כניסה לארץ להפקיד ערבות של 10,000 ש"ח עם כניסתם לארץ. שרת התחבורה מרב מיכאלי ושר התפוצות נחמן שי תקפו מדיניות זו ודרשו לבטלה . החלטה זו של שקד עמדה במתח עם הסכם הוויזה שנחתם עם אוקראינה ב-2010, בו הוסכם כי אזרחים אוקראינים יוכלו לבקר בישראל ללא אשרת כניסה.
רוברט בריץ'
קריירה
בקיץ חתם בראפיד וינה תמורת כ-800 אלף אירו. את עונת סיים בריץ' עם 27 שערים שהציבה אותו כסגן מלך שערי הליגה אחרי ג'ונתן סוריאנו (31 שערים) ובמקום ה-11 בנעל הזהב האירופית.
קריירה בינלאומית
בריץ' ערך את הופעת הבכורה שלו בנבחרת סלובניה ב-14 בנובמבר 2012 בהפסד 3-2 ל. ב-8 בספטמבר 2015 בריץ' הבקיע את שער הבכורה שלו בנבחרת בניצחון 0-1 נגד במסגרת מוקדמות יורו 2016.
פנחס חליוה
ביוגרפיה
פנחס חליוה נולד בעיר מרקש שבמרוקו, אביו רב ואמו עקרת בית, והמשפחה המורחבת מנתה עשרה אחים. בשנת 1964 עלה לישראל עם משפחתו ממניעים ציוניים. את שירותו הצבאי עשה בשלישות של האוגדה המרחבית באילת. במילואים שימש כמפקד מרכז גיוס באוגדה המרחבית באילת, בדרגת סגן ייצוגית. נשוי ואב לארבעה ילדים.
בשנת 1982 החל את לימודיו האקדמיים, וקיבל תואר ראשון במדעי המדינה ובקרימינולוגיה ותואר שני במדעי המדינה ומנהל ומדיניות ציבורית. בשנת 2011 סיים את עבודת הדוקטורט שנושאה "שלוחות אוניברסיטת בר-אילן: בין שליחות דתית-חברתית לבין שליחות חברתית-לאומית". נוסף על כך הוא בעל בתואר ראשון במשפטים.
פעילות חברתית
החל משנת 1984, היה פעיל בתנועת "עודד" לקידום וההשכלה בשכונת שיקום באשקלון. תנועת עודד היא תנועה של סטודנטים יהודיים מרוקאיים ששמה לעצמה למטרה לאזן את חוסר האיזון החברתי בקרב עולי מרוקו בישראל. במסגרת זו, היה מעורב בפרויקטי שיפוץ ובינוי של מקלטים שישמשו כיתות לימוד בשעות אחר הצהרים לתלמידי תיכון.
מוזיאון קנטרברי (כרייסטצ'רץ')
היסטוריה
מבנה המוזיאון תוכנן על ידי האדריכל הניו זילנדי בנג'מין מונטפורט בסגנון נאו-גותי והושלם בשנת 1888.
Board A Match
"Board A Match" או בראשי תיבות BAM היא שיטת ניקוד בתחרויות קבוצות בברידג'.
חישוב תוצאות בתחרות קבוצות בשיטת חישוב BAM
התוצאה הסופית היא חיבור סך הנקודות בכל הלוחות ששוחקו. אם קבוצה א' השיגה בלוח תוצאה טובה מקבוצה ב', היא מקבלת 2 נקודות עבור אותו לוח.
לובן
לובן (בפולנית: Lubań, בגרמנית: Lauban) היא עיירה בצפון-מזרח פרובינציית שלזיה תחתית שבדרום-מערב פולין.
גלית אלטשטיין
ביוגרפיה
בספטמבר 2017 מונתה לראש מערכת החדשות בעיתון "כלכליסט".
מפקדת גלי צה"ל
לאחר פרסום תחקיר שייחס לאמיר איבגי "יצירת סביבת עבודה עוינת", באוקטובר 2021 סיכמה אלטשטיין עם איבגי על סיום תפקידו כמנהל מחלקת החדשות של התחנה.
עופר ברקוביץ (פוליטיקאי)
חבר מועצת העיר (2008–2011)
בבחירות לרשויות המקומיות בשנת 2008 נבחר לראשונה למועצת העירייה, ברוטציה עם מירב כהן. בתפקידו זה היה אמון על מערכת החינוך הבלתי פורמלית בעיר וכיהן כיו"ר ועדת התרבות העירונית. בתקופת כהונתו כמחזיק תיק הנוער זכתה ירושלים בפרס יחידת הנוער המצטיינת לשנת 2011.
סגן ראש העיר (2013–2017)
לאחר הבחירות ניהל ברקוביץ משא ומתן על כניסה לקואליציה, אולם בסופו של דבר נשארו הוא וסיעתו באופוזיציה.
יו"ר האופוזיציה העירונית (2018–2022)
במקביל לכהונתו כיו"ר האופוזיציה העירונית, שימש ברקוביץ כנשיא עמותת "לב אוהב" ובמסגרת זו הוביל את קמפיין ההתרמה הארצי "מרחיבים את הלב" לעזרה לנפגעי הקורונה.
אלכסיי צ'ומאקוב
ביוגרפיה
בהיותו בטיומן צ'ומאקוב התחיל ללמוד שירה אך כעבור שנה עבר לטשקנט בה למד בבית הספר לאמוניות וסיים אותה בשנת 1998 עם התמחות לניצוח ושירת מקהלה. לאחר סיום הלימודים צ'ומאקוב חזר לרוסיה.
בשנת 2019 הוא שיחק בסדרת טלוויזיה "בארס".
יוליה בלבילה
כתביה
בזכות הייחוס שלה לקיסרות, הוזמנה בלבילה על ידי הקיסר הרומאי אדריאנוס בשנת 130 לספירה ללוות אותו, את נערו האהוב אנטינואוס ואת אשתו סבינה בביקור ברחבי מצרים. בין היתר ביקרו בעמק המלאכים ובפסלי הענק של ממנון. הפסלים נבנו ב-1400 לפני הספירה לכבוד אמנחותפ השלישי, אך היוונים והרומאים האמינו שהפסלים מייצגים את הגיבור ממנון (בנו של טינותוס, ונכדו של לאומדון מלך טרויה). הפסלים היו בין אתרי התיירות הפופולריים ביותר במצרים באותה תקופה. בפסלים יש מספר פגמים שנוצרו מרעידת אדמה. גרסה נוספת היא שהמלך הפרסי כנבוזי השני השחית אותם. בזכות הפגמים, בתנאי לחות, טמפרטורה ורוחות מסוימים, השברים בפסלים היו משמיעים צליל. המבקרים בפסלים האמינו שהצלילים הם שירתו של ממנון לאמו. היה זה כבוד רב לשמוע את הצלילים ואלו ששמעו אותם שייכו לשמיעת השירה חוויה רוחנית מאוד. בסביבות שנת 20 לפני הספירה החלו תיירים רומאים לחרוט את חוויתם על הפסלים. יוליה בלבילה חתומה על ארבעה כתבים החרוטים על הפסלים של ממנון (סה"כ 54 שורות) . הכתבים מתארים את ה"תגובה" של ממנון לכל ביקור של חברי המשלחת אצל הפסלים ורבים מאמינים שהכתבים משמשים גם כדברי שבח לאדריאנוס וסבינה.
הכתב השני
הכתב השני הוא כתב הילולים לסבינה. בלבליה מבקשת מהפסלים לשיר בעבורה, אך הם אינם נענים לבקשתה. הכתב השני מרמז על קרבה בין סבינה לבלבילה.
שבתרבות
שבתרבות (הלחם בסיסים שבת ותרבות) היא מופע של ריאיונות הנערך באולם מול קהל, ביישובים רבים בישראל, בדרך כלל בשבת בבוקר ולעיתים ביום שישי. המופע משלב ראיונות בנושאי אקטואליה ופוליטיקה עם ראיונות בנושאי תרבות, ולעיתים כוללת התוכנית גם מופע אמנותי.
בדצמבר 1975 החלו להתקיים מופעי תרבות במוזיאון תל אביב לאמנות, בהנחייתו של יצחק לבני. בהמשך התקיימו המופעים באולם "התיאטרון הקאמרי" ובאולם "הבימה".
הגירה לקנדה
מדיניות ההגירה כיום
ישנם נתיבים שונים לקבלת מעמד של תושב קבע במדינה:
מקצועות מבוקשים בקנדה
להלן רשימה חלקית של המקצועות העיקריים המבוקשים בקנדה (מעודכן למאי 2014):
Hold Me While You Wait
ביקורות
במערכת האתר איידולייטור קראו לשיר "עוד שיר מוצץ רגשות שמתאר סיום כאוב של מערכת יחסים", כשהם מוסיפים כי השיר "מדכא באופן מדהים".
טורבוקאד
תפוצה
כיום טורבוקאד מופצת בלמעלה מ-80 מדינות ברחבי העולם, כאשר בחלקם היא אף נחשבת לתוכנה המובילה (אף מובילה יותר מאוטוקאד) ותופסת נתח שוק עיקרי בדרום אפריקה, בריטניה ויפן. עד שנת 1994, כ-13 שנים לאחר צאת הגרסה הראשונית, נפוצה התוכנה בקרב כ-250 אלף משתמשים ונכון לשנת 2013, למעלה ממיליון משמשים.
Music from Big Pink
רקע
לבון הלם, רובי רוברטסון, ריק דאנקו, ריצ'רד מנואל וגארת' הדסון היו נגנים בלהקת The Hawks של הזמר והאמרגן רוני הוקינס. סיבוב ההופעות עם רוני הוקינס נמשך מ־1961 עד 1964. חברי הלהקה, שזכתה לכינוי "להקת הברים הטובה ביותר בצפון אמריקה", הבינו שהם מהווים גוף מקצועי שאינו זקוק עוד לרוני הוקינס. בסוף שנת 1965 חיפש בוב דילן הרכב ליווי לסיבוב ההופעות העולמי שלו, לאחר שההרכב שהקליט איתו את Highway 61 Revisited סירב לצאת איתו לסיבוב ההופעות שיקדם את הוצאת התקליט. דילן ביקש שההרכב יהיה אמון על רוקנרול חשמלי. דילן קיבל מהגיטריסט מייק בלומפילד המלצה על "להקת הברים הטובה ביותר בצפון אמריקה", ולאחר ששמע אותם בהופעה הציע להם להצטרף אליו לסבב ההופעות. החל מספטמבר 1965 החלו חברי הלהקה ללוות את דילן בסיבוב ההופעות העולמי שלו, הסיבוב זכה לתגובות עוינות מצד חלק מהצופים בעיקר סביב המעבר של דילן מהופעות אקוסטיות של מוזיקת פולק להופעות חשמליות של רוק אנד רול. ב-29 ביולי 1966, אירעה לדילן תאונת אופנוע וסיבוב ההופעות הופסק.
בירגיטה האוקדל
ביוגרפיה
ב-2002 חתמה הלהקה על חוזה עם חברת התקליטים הגדולה ביותר באיסלנד "Sena".
סימבה
מלך האריות 2: מלכות סימבה
אחרי כן לסימבה יש סיוט על מותו של מופסה. בסיוט, מופסה מטפס על הצוק, קורא לסימבה לעזרה. סימבה הולך לעזור לו, אבל שומע צחוק מרושע מאחוריו ורואה את סקאר הולך לעברם. כשסימבה מושיט יד לאביו, סקאר תופס את כפו האחרת בטפריו. ברגע הזה, מופסה קורא לסימבה פעם אחרונה כשהוא נופל מעבר לצוק למותו. סימבה מסתכל על סקאר, אבל הוא משתנה לקובו. קובו צוחק כשהוא זורק את סימבה מעבר לצוק, וכשהוא מתרסק על הרצפה הוא מתעורר.
מלך האריות 3: האקונה מאטאטה
בסרט האנימציה "מלך האריות 3: האקונה מאטאטה" (הנקרא גם "מלך האריות ½1") שיצא ב-2004, עוד מידע נחשף על חייו של סימבה בג'ונגל עם טימון ופומבה אחרי גירושו.
מאמר X
הטלגרם הארוך
בחלק החמישי, קינן חשף חולשות סובייטיות והציע אסטרטגיה עבור ארצות הברית, וקבע כי למרות האתגר הגדול, "האמונה שלי היא כי בכוחנו לפתור את הבעיה הזו - וזאת מבלי לפנות לסכסוך צבאי כללי". הוא טען שברית המועצות תהיה רגישה לכוח, שהסובייטים חלשים בהשוואה לעולם המערבי המאוחד, שהסובייטים חשופים לחוסר יציבות פנימית, וכי התעמולה הסובייטית הייתה בעיקר שלילית והרסנית. קנן דגל בחינוך ציבורי, בפתרונות הבעיות הפנימיות של החברה האמריקאית, כך שתוצג לעולם תמונה חיובית של ארצות הברית, ושתהיה לעולם אמונה בעליונות של אורח החיים המערבי על פני אורח החיים הסובייטי.
ארצ'י האן
אלוף אולימפי
לאחר שפרש מתחרויות האן לא התמחה במקצוע שלמד, משפטים, אלא עסק באימון אתלטיקה וספרינטרים באוניברסיטת פרינסטון ובאוניברסיטת וירג'יניה איתה זכה ב-12 אליפויות ארצות הברית ב-13 שנים. הוא כתב את אחד הספרים הנחשבים עד היום לקלסיקה באתלטיקה "How to sprint".
דלמונט
היסטוריה
כנסיית הרובע של העיר מוזכרת לראשונה במקור משנת 1255 הכנסייה נוהלה בין אם על ידי כומר ובין אם על ידי רקטור ועל ידי שבעה או ארבעה כמרים. רקטור הכנסייה של מרסל הקדוש היה גם הדיאקון של סליגנון במסגרת הדיוקסיה של בזל.
קבוע ההתפשטות
הַגדָרָה
זה שβ אכן מייצגת את הפאזה ניתן לראות מהנוסחה של אוילר
ניתן לחשב את קבוע ההתפשטות של קווי נחושת (או כל מוליך אחר) מתוך מקדמי הקו הראשי באמצעות הקשר
מרקוס רוגן
אלוף האוניברסיאדה
באוניברסיאדה שנערכה בבנגקוק, תאילנד בתחילת אוגוסט אותה שנה הוא זכה בשתי מדליות, זהב וכסף. מדליית זהב במשחה ל-200 מטר גב בשיא משחקים חדש של 1:56.66 דקות ובמדליית כסף במשחה ל-100 מטר גב בתוצאה של 54.27 שניות.
חיים אישיים
מרקוס נשוי לליאן קוב, מנהלת שיווק יהודייה ילידת דרום אפריקה. לפני נישואיהם הוא התגייר. לזוג שני ילדים והם התגוררו בלוס אנג'לס, קליפורניה. ב שנערכה בשנת 2017 הוא זכה לשאת דגל אוסטריה בטקס הפתיחה.
תארים והישגים
בשנת 2004 זכה רוגן בתואר ספורטאי השנה באוסטריה.
מילנה ווקוטיץ'
משפחתה
ב-8 בנובמבר 1860 התחתנה מילנה עם ניקולה הראשון, מלך מונטנגרו, ממנו נולדו לה 12 ילדים:
מיס תבל גרמניה
מיס תבל גרמניה (באנגלית: Miss Universe Germany) היא תחרות יופי לבחירת הנציגה של גרמניה למיס תבל.
לוסי רובינסון
לוסי ג'יין רובינסון (באנגלית: Lucy Jane Robinson; נולדה ב-7 בספטמבר 1968) היא שחקנית אנגלייה המופיעה לרוב בטלוויזיה.
צומת השרון (מקומון)
צומת השרון הוא מקומון שיוצא לאור באזור השרון, בשלוש מהדורות: "צומת השרון הרצליה", "צומת השרון כפר סבא" ו"צומת השרון רעננה".
היסטוריה
בשנת 2007, במסגרת תוכנית ההתייעלות ומיתוג מחדש של רשת שוקן, שונו שמות העיתונים ל"העיר - הרצליה", ל"העיר - כפר סבא" ו"העיר - רעננה". לאחר זמן קצר המיתוג מחדש בוטל והעיתון חזר לשם "צומת השרון".
גבול לבנון–סוריה
גבול לבנון–סוריה נמשך לאורך 394 קילומטר בצפון לבנון ובמזרחה, מנקודת המפגש שלו עם הים התיכון בצפון ועד למשולש הגבולות סוריה–לבנון–ישראל בדרום. זהו גבולה העיקרי של לבנון, ובנוסף לו היא גובלת רק עם ישראל שמדרום לה.
גל הויברגר
ביוגרפיה
ב-1992 שיחק בסרט "חסד מופלא".
אינגילואים
דמוגרפיה
בכפר עליביילי ישנו תיאטרון דרמה גאורגי ממלכתי של מחוז קאח. בשנת 2009 יצא לאקרנים סרט דוקומנטרי על האינגילואים בהפקת אזרבייג'נפילם.
שריאל רוזנברג
ביוגרפיה
במאי 2020 לאחר שמיעת עדויות נגד אליעזר ברלנד במשך שנה וחצי בהרכב של שני דיינים נוספים הוציא הרב שריאל פסק בית דין נגד אליעזר ברלנד "שאינו שומר על דברים שהם מג' חמורות ואביזרייהו שומר נפשו ירחק ממנו" שורה של רבנים הצטרפו לפסק הדין. ולאחד הרבנים שביקש פירוט כיצד נולד פסק הדין כותב לו הרב שריאל "לא היה ספק בדבר שהוא (ברלנד) נוהג לחבק ולנשק נשים ובתולות ולשלוח ידיו מתחת בגדיהן, והיו על כך עדויות שלא הוכחשו כלל"
ברית המועצות במלחמת העולם השנייה
חלוקת מזרח אירופה ופלישות אחרות
לאחר שלקחו כ-300,000 שבויים פולנים ב-1939 ובתחילת 1940, קציני נ.ק.ו.ד ערכו חקירות ארוכות של השבויים במחנות תוך מטרה להוציא מהם הודאת שיתוף פעולה עם האויב ולהוציאם להורג. ב-5 במרץ 1940, מזכר ששלח שר הפנים הסובייטי לברנטי בריה לסטלין הציע להוציא להורג קצינים פולנים, וכתוצאה ממנו 22,000 אנשי צבא ואינטלקטואלים פולנים הוצאו להורג בטבח יער קאטין. האלוף וסילי מ' בלוכין, התליין הראשי של הנ.ק.ו.ד, ירה אישית ב-6,000 מהקצינים הפולנים שנתפסו ב-28 לילות רצופים. במהלך 29 שנות הקריירה שלו בלכין ירה בכ-50,000 איש, מה שהפך אותו לתליין הגדול ביותר בהיסטוריה העולמית המתועדת.
ביטול הסכם ריבנטרופ-מולוטוב ומבצע ברברוסה
בשעות הראשונות לאחר תחילת המתקפה הגרמנית, סטלין היסס במקום להורות על מתקפה נגד הכוחות הגרמניים. עדויות של ניקיטה חרושצ'וב ואנסטאס מיקויאן טוענות כי לאחר הפלישה, סטלין היה בדאצ'ה שלו מיואש למשך מספר ימים ולא השתתף בהחלטות ההנהגה.
מבצע סערת אוגוסט
המתקפה הסובייטית הפתיעה לחלוטין את ההנהגה היפנית וזעזעה אותה. הייתה לה השפעה משמעותית על החלטת יפן להסכים להיכנע ללא תנאי ב-14 באוגוסט 1945. המבצע נחשב למבצע הצבאי הסובייטי המוצלח ביותר בתקופת מלחמת העולם השנייה. במסגרת המבצע הנחיל הצבא האדום לצבא היפני את התבוסה הקשה ביותר, שנחלו כוחות היבשה שלו במהלך המלחמה כולה.
אוריין ש.מ.
'''אוריין ש.מ. בע"מ המוכרת בשם המקוצר אוריין''' היא חברה ציבורית ישראלית הנסחרת בבורסה לניירות ערך בתל אביב ועוסקת בתחום השירותים הלוגיסטיים בישראל.
היסטוריה
בשנת 2011 רכשה אוריין את חברת השילוח הבינלאומי והלוגיסטיקה י. ססובר.
בשנים האחרונות ביצעה אוריין רכישות משמעותיות נוספות: חברת אביב שיגור, הגדולה בישראל לשירותי דואר ובלדרות פנים ארציים; סופרין, המתמחה בעמילות מכס; קונספטליין המתמחה בשירותי הפצה והובלה של תרופות ומוצרים מבוקרי טמפרטורה.
Happy Socks
הסחורה שלהם נמכרת בכ־90 מדינות עם 12,000 נקודות מכירה ובמעל ל-100 חנויות Happy Socks במספר מקומות בעולם ביניהם, ארצות הברית, בריטניה, ספרד, יפן, דרום קוריאה, הודו וטאיוואן ועוד.
יחסי אינדונזיה–אנדורה
היסטוריה
בביקורו הרשמי של סגן שר החוץ של אינדונזיה באנדורה, הביע ראש ממשלת אנדורה אנטוני מרטי את הערכתו למאמצים שנעשו בחיזוק שיתוף הפעולה בין שתי המדינות.
מלקום מקלין
מיכול
מקלין לקח הלוואה בנקאית בסכום של 22 מיליון דולר ובינואר 1956 קנה שתי מיכליות T-2 מתקופת מלחמת העולם השנייה, אותן הסב לשאת מכולות מעל ומתחת הסיפון. הוא עצמו פיקח על בניית סיפוני מקלט מעץ, המכונים סיפוני מכאנו. זה היה נוהג נפוץ במלחמת העולם השנייה להובלת מטענים חריגים, כמו מטוסים. לקח מספר חודשים להתאים את הספינות, לתכנן מכולות להצבה מעל או מתחת לסיפוני הספינות ולעצב שלדת נגררים כדי לאפשר מכולות נשלפות.
בסוף שנות השישים היו לחברה Sea-Land 27,000 מכולות שיוצרו על ידי פרוהוף, 36 אוניות מכולות וגישה למעל 30 ערי נמל.
ככל שהתבררו היתרונות למערכת המכולות של מקלין, המתחרים הסתגלו במהירות. הם בנו אוניות גדולות יותר, מנופים גדולים יותר ומכולות מתוחכמות יותר. Sea-Land הייתה זקוקה למזומנים כדי להישאר תחרותיים. מקלין פנה לחברת הטבק של ריינולדס, חברה שהכיר מימי חברת ההובלות שלו כשהמשאיות שלו הובילו סיגריות של ריינולדס ברחבי ארצות הברית. בינואר 1969 הסכימו ריינולדס לרכוש את Sea Land תמורת 530 מיליון דולר במזומן ובמלאי. מקלין אישית הרוויח מן העסקה 160 מיליון דולר וקיבל מושב בדירקטוריון החברה. לצורך ביצוע הרכישה, הקימו ריינולדס חברת החזקות בשם R.J. Reynolds Industries, Inc, והיא זו שרכשה רשמית את Sea-Land במאי 1969. באותה שנה הזמינה Sea-Land חמש ספינות המכולות הגדולות והמהירות בעולם - ספינות מסוג SL-7.
בשנת 1974 הייתה RJ Reynolds תעשיות השנה הטובה ביותר שלה. הרווחים של Sea-Land גדלו כמעט פי 10 ל-145 מיליון דולר. הרווחים של אמינויל זינקו ל-86.3 מיליון דולר. חברת דן אנד ברדסטריט, חברת הדירוג הפיננסי, הגדירה את RJR לאחת מחמש החברות המנוהלות הטובות ביותר שלה באמריקה. אך בשנת 1975, הרווחים של Sea-Land צנחו בצורה חדה, יחד עם הרווחים של אמינויל. מלקום מקלין ויתר על מושב מועצת המנהלים של ריינולדס בשנת 1977 וניתק קשרים עם החברה.
מיזמים עסקיים בעקבות כך
מלקום מקלין פיתח גם המצאות לא קשורות לימאות, כולל מתקן להרמת חולה מאלונקה למיטת בית חולים.
אותות כבוד
מלקום מקלין הוכנס בהיכל התהילה של צפון קרוליינה בשנת 2006.
אומגה בקנטאור
ω בקנטאור (מצוין כ-NGC 5139) הוא צביר כדורי בקבוצת הכוכבים קנטאור הנמצא במרחק של כ-16,000 שנות אור ממערכת השמש ומכיל כ-10 מיליון כוכבים. זהו הצביר הכדורי הבהיר ביותר בשמים ואחד הקרובים ביותר לכדור הארץ.
יוסי עוזרד
חיים אישיים
מתגורר ברמת השרון. נשוי בשנית ולו 6 ילדים.
חתיכה נעשית נבלה
מקור הדין
במקום אחר בתלמוד נחלקו אמוראים בדין "אפשר לסוחטו מותר או אסור", רש"י וראשונים נוספים ביארו שנידון המחלוקת הוא מקרה בו נבלע איסור במאכל, ולאחר מכן בטל מהמאכל טעם האיסור הבלוע, (כגון שחזרו ובישלו את המאכל בתבשיל היתר שהיה בו כדי לבטלו בשישים), האם החתיכה עדיין עומדת באיסורה: לסוברים ש'אפשר לסוחטו מותר', לאחר שהוצא טעם האיסור מהחתיכה, שוב החתיכה מותרת. (וממילא לא אומרים דין חנ"ן). ולפי הסוברים ש'אפשר לסוחטו אסור', אף שאנו יודעים בוודאות שיצא טעם האיסור מהחתיכה, עדיין החתיכה עומדת באיסורה, ולא זו בלבד, אלא אין להתחשב רק לחלק האוסר, אלא לשער כנגד כל החתיכה שנאסרה מול כל התערובת בקדירה, (דין חנ"ן). ראשונים אחרים פירשו את המושג אפשר לסוחטו באופן אחר . בדברי הראשונים ובשולחן ערוך נפסק להלכה כדעה ש'אפשר לסוחטו אסור'.
מארי ז'וזה, מלכת איטליה
חייה
מארי ז'וזה נולדה לאלברט הראשון, מלך הבלגים ולאליזבת מבוואריה, מלכת הבלגים, בתם של קרל תאודור, דוכס בבוואריה ומריה ז'וזה, נסיכת פורטוגל, ונקראה מארי ז'וזה שרלוט סופי אמיליה הנרייטה אולגה גבריאלה. בשנת 1930 נישאה ליורש העצר האיטלקי, שיהיה לימים אומברטו השני, מלך איטליה. עם נישואיה זכתה בתואר "נסיכת פיימונטה". לבני הזוג נולדו ארבעה ילדים.
במאי 1946 התפטר המלך ויטוריו אמנואלה מתפקידו כמלך איטליה ובנו אומברטו עלה לכס השלטון כמלך אומברטו השני. מארי ז'וזה הוכרזה כמלכת איטליה. משך כהונת בני- הזוג כמלכי איטליה לא ארכה זמן רב משום שבחודש יוני 1946 החליטו אזרחי איטליה לבטל את שלטון המלוכה במדינה ולהכריז על איטליה כעל רפובליקה. מארי ז'וזה ובעלה המלך אומברטו השני נאלצו לצאת לגלות בפורטוגל.
משפחתה
למארי ז'וזה ובעלה אומברטו השני, מלך איטליה נולדו ארבעה ילדים:
מרג'ורי סיגלי
בטלוויזיה
ב-1983 חזרה סיגלי לאנגליה ושימשה בתפקיד מרכזת תוכניות ילדים ברשת הטלוויזיה תמז של ITV. היא יצאה כנגד מה שנחשב בעיניה כרמה ירודה של הטלוויזיה, מכיוון שהאמינה כי תפקידן של תוכניות הילדים הוא לחנך מצד אחד, ולעודד דמיון בקרב הצופים הצעירים מצד שני. מתוך אמונה זו יזמה כמה הפקות טלוויזיה חדשות לילדים ביניהן CAB - סדרת מתח ומסתורין לגילאי בית הספר היסודי, ו-The Wall Game שבה השתתפו ילדים בגיל בית ספר באתגרים פיזיים לצד משחקי אימפרוביזציה, תוכנית שנבחרה לייצג את בריטניה ביריד העולמי בטוקיו בשנת 1985. סדרה נוספת שיזמה הייתה T-Bag, על מעלליה של מכשפה מרושעת וצמד ילדים שנאבקים בה. התכנית שודרה במשך 9 עונות ואחת מהן שודרה גם בישראל תחת השם "מכשפת'ה".
ראובן פפרמן
ראובן (טומי) פפרמן (7 בספטמבר 1936 טימישוארה, רומניה - 12 במאי 2004) היה כירורג ישראלי. הוא כיהן כפרופסור באוניברסיטה העברית בירושלים וכמנהל מחלקה כירורגית בבית החולים קפלן ברחובות. נודע בתרומותיו לטיפול בנפגעי טראומה ובהשתלות איברים. נמנה עם חלוצי השתלות הכליות בישראל.
לימודיו והקריירה הרפואית והאקדמית
בשנת 1954 התחיל פפרמן לימודי רפואה באוניברסיטה העברית במסגרת עתודה אקדמית. מכה קשה היה עבורו מות אחיו ערן מפליטת כדור בעת קורס קצינים בחיל הרגלים ב-8 בנובמבר 1954. בעקבות המקרה של אחיו התחזקה בו הרצון לסייע כמיטב כוחותיו לפצועים בכלל ולנפגעים בצה"ל בפרט. את הסטאז' כרופא עשה פפרמן בבית החולים שיבא בתל השומר. בשנת 1962 התחיל את שירותו הצבאי כרופא צבאי בחיל האוויר. עסק בהטסת פצועים במטוסים עוד לפני הקמת היחידה לפינוי בהיטס. את ההתמחות בכירורגיה עשה פפרמן בבית החולים הדסה עין כרם. השתלם במיוחד בטיפול בנפגעי טראומה, לרבות בימי מלחמת ששת הימים והמרדפים בבקעת הירדן. בימי מלחמת יום כיפור שירת פפרמן בבית החולים הצבאי המרכזי ברפידים תחת פיקודו של מורו רוני רוזין. בהתאם לניסיון שצברו פיתחו שניהם תורת "בית החולים הממיין" ואת לקחי הטיפול בפצועים במלחמה סיכם פפרמן במאמר מפתח בשנת 1976 ב Journal of Trauma.
ג'ון פרנקלין בוביט
ביוגרפיה
בהמשך חייו קיבל תואר דוקטור מאוניברסיטת קלארק בשנת 1909. ומשנת 1909 ועד פרישתו בשנת 1941 עבד בוביט באוניברסיטת שיקגו.
דרך אדום
מורד הרי יהודה
הנתיב הקצר ביותר מדרום הרי יהודה לבקעת ערד יוצא מחברון, עובר בחורבת זיף שבה מעיינות זיף, זיף בוצרה בידי רחבעם ושימשה כעיר המחוז של דרום הר חברון. מזיף ממשיך הנתיב לכרמל אשר בוצרה בתקופה הרומאיות והצלבנית ולברכת כרמל המשמשת מקור מים חשוב ומשם להר עמשא.
הנתיב הצפוני – נתיב המלכים
תל ערד נטול מקורות מים טבעיים ומאמץ רב הושקע באגירת מי גשמים לצורך התושבים והשיירות, על התל הוקמו סדרת מצודות החל מהתקופה הישראלית וכלה בתקופה הפרסית, בתל התגלו מכתבי ערד שבהם שמהם ניתן ללמוד על העוברים בדרך ועל הצידה שניתנה להם במצודה.
שלזיה תחתית
שלזיה תחתית (בפולנית: dolnośląskie) היא אחת משש-עשרה הווייוודות של פולין. היא שוכנת בדרום-מערב פולין, וגובלת בצפון בווייוודות פולין גדול ולובוש, במזרח בווייוודה אופולה, בדרום בצ'כיה, ובמערב בגרמניה.
גאוגרפיה
הטמפרטורה השנתית הממוצעת בוורוצלב, בירת הוויווידה, היא 9.1 מעלות צלזיוס. החודש הקר ביותר הוא ינואר (עם טמפרטורה ממוצעת של -0.7 מעלות צלזיוס), והחודש החם ביותר הוא יולי (עם טמפרטורה ממוצעת של 19.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 536.9 מ"מ.
מארק הרליק
ביוגרפיה
בשנת 2010, שיחק את דמותו של הרופא בסדרה "שובר שורות". ב-2013 שיחק בסרט "42", המבוסס על חיי שחקן הבייסבול ג'קי רובינסון, השחקן השחור הראשון בקבוצה MLB. -2015 שיחק בסרט "טרומבו" בכיכובו של בריאן קראנסטון, ובסרט "זה לא מצחיק". בנוסף, התארח בסדרת הטלוויזיה "הנותרים". בין השנים 2016–2019, שיחק את דמותו של אלוהים בסדרה "פריצ'ר". ב-2017 שיחק בדרמת הספורט "קרב המינים", מאת צמד הבמאים ג'ונתן דייטון וואלרי פאריס, בתפקיד שחקן הבייסבול האנק גרינברג. בשנת 2018, שיחק את דמותו של גורדון בסדרה "קאסל רוק". ב-2019, התארח בשני בפרקים בסדרה "תוכנית הבוקר" בכיכובן של ג'ניפר אניסטון וריס וית'רספון.
אד רוברטס
ראשית חייו
רוברטס חלה בפוליו בשנת 1953 בהיותו בן ארבע עשרה. שנתיים לפני שחיסון סאלק סיים את המגפה. לאחר שחלה, אושפז למשך שמונה-עשרה חודשים בבית החולים ושב הביתה כשהוא משותק מהצוואר ומטה ויכול להזיז שתי אצבעות ביד אחת וכמה אצבעות בכף הרגל.
אקטיביזם
הצורך לתת שירות לקהילה הרחבה יותר של אנשים עם מוגבלות הובילה פעילים מברקלי להקים את המרכז לחיים עצמאיים (CIL), הראשון שהעניק שירותים שונים הנדרשים לניהול חיים עצמאיים בקהילה וכן כלל תוכנית סינגור עצמי. כל אלו נוהלו וניתנו על ידי ולמען אנשים עם מוגבלות.
בניגוד לאמונה הרווחת, רוברטס לא ייסד את המרכז לחיים עצמאיים בברקלי וגם לא היה מנהלו הראשון. באותו זמן, הוא לימד מדע המדינה באחת המכללות באזור, אך חזר לברקלי להנהיג את הארגון המתהווה.
ארמה בומבק
שנים מוקדמות
בומבק החלה לעסוק בכתיבה בבית הספר היסודי, בו כתבה טור הומוריסטי לעיתון בית הספר. בהמשך, למדה בתיכון המקצועי פארקר (כיום פטרסון).
טקס פרסי אופיר לשנת 2004
פרס על מפעל חיים הוענק לבמאי אברהם הפנר, פרס על הישגים מקצועיים הוענק לנחום היימן ופרס הוקרה מיוחד הוענק ליורם גולן.
בית הכנסת הגדול של בורדו
תיאור המבנה
ארון הקודש נבנה בתוך גומחה בכותל המזרחי של האולם, הוא מקושט בשני עמודים מצופים ברונזה, שיחזור של ארון הקודש בבית הכנסת הקודם ברחוב קאסרוז'. הקישוטים כוללים סמלים יהודיים, למשל עשרה לוחות שמייצגים את עשרת הדיברות, ולוח נוסף רבוע ועליו תריסר אבנים צבועות, כדוגמת האפוד של הכהן הגדול במקדש בירושלים, עם שנים עשר השבטים. בהתאם למסורות הספרדיות של יהודי מערב צרפת, ממוקמת התיבה במרכז אולם התפילה, ועל ידה מנורת שבעה קנים.
הר בנקרט
גילוי ומיפוי ההר
ההר התגלה וצולם על ידי השירות האנטארקטי של ארצות הברית, בין השנים 1939–1941.
לקריאה נוספת
• Smellie, John. (1999), Lithostratigraphy of Miocene–Recent, alkaline volcanic fields in the Antarctic Peninsula and eastern Ellsworth Land, Antarctic Science. 11. 362 - 378. 10.1017/S0954102099000450
בלשים בלילה
רייטינג, דעיכה וביטול הסדרה
בעונתה הרביעית סבלה ההפקה מהתפתחויות בחייהם האישיים של שחקניה הראשיים. סיביל שפרד ילדה תאומים וברוס ויליס זכה להצלחה ניכרת כאשר כיכב בסרט הקולנוע "מת לחיות" והחליט לפנות זמן רב יותר לתעשיית הקולנוע. נוסף על כך, עזב המפיק והכותב הראשי של הסדרה, גלן גורדון קרון את ההפקה על רקע חוסר מחויבותם של השחקנים הראשיים, דבר שהוביל לירידה חדה ברמת הכתיבה והיצירתיות התוססת שאפיינה את הסדרה.
אולפני מאונטיין
בשנת 2013 נפתחה באולפנים התצוגה: "חוויית האולפן של קווין" על ידי הקרן להנצחת פרדי מרקיורי.
נעמה סיקולר
ביוגרפיה
עם הקמת היומון הכלכלי "כלכליסט" הצטרפה סיקולר לצוות הכותבים של העיתון, תחילה ככתבת תעשייה ושוק ההון ובהמשך, ככתבת ופרשנית בכירה. בשנת 2012 מונתה לראש מערכת החדשות ב"כלכליסט". באותה השנה, השלימה גם לימודי תואר שני במדיניות ציבורית באוניברסיטת תל אביב.
גשר נאוואחו
היסטוריה
בניית גשר נאוואחו הראשון החלה ב-1927, והגשר נפתח לתנועה ב-1929. את עלות בניית הגשר ממנה ועדת הכבישים של מדינת אריזונה (Arizona State Highway Commission), שזה עתה הוקמה (כיום מחלקת התנועה של אריזונה) בשיתוף פעולה עם הלשכה לענייני אינדיאנים במחלקת הפנים של ארצות הברית, כיוון שהקצה המזרחי של הגשר שוכן בתחומי שטחה של אומת נאוואחו. גשר הקשת מפלדה נבנה על ידי חברת מבני הפלדה של קנזס סיטי (Kansas City Structural Steel Company). במהלך הבנייה מת הפועל ליין מקדניאל (Lane McDaniel ) לאחר שנפל מגובה 140 מטרים אל נהר הקולורדו מתחתיו. מפקחי הבנייה דחו את הרעיון להציב רשת ביטחון מאחר שחשבו כי היא תעלה באש בשל מסמרות לוהטים נופלים.
עם פתיחתו של הגשר ב-12 ינואר 1927, העיתון של פלגסטף "קוקונינו סאן" כינה את האירוע כ"חדשות הגדולות ביותר  בהיסטוריה של דרום המערב".
עם זאת, ב-1990 הוחלט שזרם התנועה היה גדול מדי עבור הגשר המקורי, ונדרש פתרון חדש. הפניות החדות בכביש בשני קצות הגשר הפכו לסיכון בטיחותי במצבים של ראות לקויה, והליקויים ברוחב הגשר ובמעמס המקסימלי של התכנון המקורי החלו להיות בעייתיים.
תל חליף
התקופה הביזנטית
שרידים מהתקופה הביזנטית בארץ ישראל (200-600 לספירה) נמצאו בשכבה 3. התל עצמו היה מאוכלס בדלילות וייתכן שהשטח שלו שימש לפעילות חקלאית ורעייה. היישוב העיקרי היה ממוקם במדרון המזרחי של התל ובאתרים אחרים בסביבה, דוגמת חורבת רימון (חרבת אום-רממין), כקילומטר דרומית לתל חליף. אופייה היהודי של האוכלוסייה באזור באותה העת מעיד באונומסטיקון של אוסביוס מקיסריה, שם מתאר אב הכנסייה הקדום את קיומם של שני כפרים יהודיים באזור, טיללה ורימון. בתי קברות סמוכים, השייכים לשני הכפרים הללו, נחפרו על ידי מספר ארכאולוגים בתקופות שונות.
מכוניות עידן פליז
טכנולוגיה
זכוכית בטיחות ביצעה את הופעת הבכורה שלה, עליה נרשם פטנט על ידי ג'ון ווד באנגליה בשנת 1905, אך תהפוך לציוד סטנדרטי רק בשנת 1926 בפיתוחו של דגם ריקנבקר.
אלפרד האר
תחומי מחקר
עסק בעיקר באנליזה מתמטית וטופולוגיה אלגברית. השיג תוצאות במערכות אורתוגונליות של פונקציות ואינטגרלים סינגולריים, פונקציות אנליטיות, משוואות דיפרנציאליות חלקיות, תורת הקבוצות, קירוב פונקציות וחשבון ואריאציות.
פאט ליבר
קריירה מקצועית
ליבר שיחק ארבע שנים באוניברסיטת המדינה של אריזונה, ושיתף פעולה בקו האחורי של הקבוצה עם ביירון סקוט. בסיום לימודיו נבחר ליבר בבחירה ה-11 בדראפט 1982 על ידי פורטלנד טרייל בלייזרס, אך אחרי שתי עונות בינוניות בקבוצה נשלח לדנוור נאגטס כחלק מטרייד ששלח את הפורוורד קיקי ואנדוויי לפורטלנד. ליבר פרח במדי הנאגטס, ויחד עם אלכס אינגליש הוביל את הקבוצה לפלייאוף במשך שש עונות רצופות, ואף לסדרת גמר המערב בעונת 1984/85. בעונות 1988 ו-1990 נבחר ליבר להשתתף במשחק האולסטאר של ה-NBA. במהלך תקופתו בדנוור העמיד ליבר של 17 נקודות, 7.6 ריבאונדים, 7.5 אסיסטים ו-2.5 חטיפות למשחק.
במהלך הקריירה נבחר ליבר לחמישיית העונה השנייה של העונה (1987) ולחמישיית ההגנה השנייה של העונה (1988). נכון ל-2015, ליבר מדורג ראשון ברשימת החוטפים של דנוור בכל הזמנים, ושני ברשימת האסיסטים. למרות קומתו הנמוכה יחסית לשחקן NBA, היה ליבר ריבאונדר מצוין, מה שעזר לו להשיג טריפל דאבלים רבים במהלך הקריירה. הוא אחד משלושה שחקנים בלבד בתולדות ה-NBA שרשמו לפחות 15 נקודות, ריבאונדים ואסיסטים במשחק פלייאוף (השניים האחרים הם ג'ייסון קיד ווילט צ'מברלין). כמו כן מדורג ליבר במקום האחד עשר ב-NBA ברשימת מספר הטריפל דאבלים בעונה הסדירה עם 43 בסך הכול. ממוצעי הקריירה שלו עומדים על 13.9 נקודות, 6 ריבאונדים, 6.2 אסיסטים ו-2.2 חטיפות למשחק.
אזרי קונסה
אזרי קונסה (באנגלית: Ezri Konsa; נולד ב-23 באוקטובר 1997) הוא כדורגלן אנגלי, המשחק בעמדת המגן באסטון וילה.
צרעת ענק אסייתית
צרעת ענק אסייתית (שם מדעי: Vespa mandarinia) היא מין של צרעה מסדרת הדבוראים הנחשבת למין הצרעה הגדולה ביותר בעולם. היא נפוצה במזרח אסיה בטבע. מין דומה לה הוא Vespa velutina, אשר מכונה באותו השם.
דורותי קרלטון סמית'
ראשית חייה
סמית' נולדה בקמבוסלנג ליד גלאזגו בשנת 1880 לאליזבת ראמאג' וליצרן יוטה, ויליאם יו סמית'. מוצאם של הוריה היה מצרפת ומאירלנד, בהתאמה. אף שהמשפחה עברה למנצ'סטר בשנות ה-80 של המאה ה-19, חזרה סמית' לגלאזגו ללמוד, וכך גם אחותה, אוליב (1882–1949), שהפכה גם היא לאמנית. אחות שלישית, רוז, הפכה למלחינה.
תנועת האמנויות והמלאכה תמכה ברעיון פיתוח תחושת מקום. לכן, אין זה מפתיע שבעקבות השנים הראשונות של הכשרתה, בחרה סמית', בגיל 18, לחזור לסקוטלנד ולביתה הראשון, כדי להמשיך את לימודיה בבית הספר לאמנות של גלאזגו (GSA).
עד שהחלה את לימודיה בגלאזגו (1898), יצירתה של סמית' התמקדה בתיאטרון ובעיצוב תלבושות, "הקסם שלה מבגדים אקזוטיים" הוביל אותה להשתתפות פעילה בהצגות ובמסכות הרבות שהופקו על ידי תלמידים בבית הספר.
קריירה
לצד המסעות האלה, שמרה סמית' על קשריה עם עולם האמנות בסקוטלנד. בשנת 1912, היא הייתה בגלאזגו, וארגנה את הוועדה לתחרות של החגים, ועבדה עבור חברת הרפרטואר של גלאזגו וחברת האופרה קווינלן. עם אחותה, אוליב, וכמה אמניות אחרות מגלאזגו, סייעה סמית' בהקמת האולפנים שהציעו שיעורים במגוון דיסציפלינות כולל עבודת מתכת, רקמה וקישוט קרמיקה. עבודה זו העניקה לסמית' ניסיון ניהולי מפורט שישרת אותה היטב בחזרתה הקבועה לגלאזגו כדי להיכנס לתפקיד הוראה באקדמיה שם.
היא זכתה לשבחים ותמיכה של פרנסיס ניוברי.
אלווין והצ'יפמאנקס 4
תקציר העלילה
החבורה נתקלת בילד בעייתי, כאשר בין הילד לחבורת הצ'יפמאנקס נוצרת איבה. במהלך הסרט נעלבים החבורה מירידתם מעולם הזוהר. לדייב יש חברה, שנראה כי עומד להציע לה נישואים, ואף מתברר, שבנה של חברה זו הוא מיילס, הילד הבעייתי הנ"ל. החבורה משתפת פעולה עם הילד כדי לעצור את הנישואים, ובין הצ'יפמאנקס למיילס נוצרת ידידות והתוכניות משתנות.
מלי מילר
מלי מיזן-מילר היא ספורטאית פאראלימפית לשעבר, חברת נבחרת ישראל בכדורסל כיסאות גלגלים.
חוגי סיירות של קק"ל
פעילות החוגים
בטיולים ובמחנות מועברים תכנים שמטרתם הכרות עם אזור הטיול על המיוחד בו (לדוגמה - הגאולוגיה, הבוטניקה, הזואולוגיה, האקולוגיה, ההיסטוריה של האזור) וכמו כן תכנים הקשורים למיומנויות סיירות כגון ניווט, התמצאות, מעבר מכשולים, שדאות, והישרדות.
ישראל ברדוגו
זכויות יוצרים
בספטמבר 2021 זכה ברדוגו בלמעלה מ-100,000 ₪ במסגרת תביעה שניהל מול עיריית חיפה לאחר שזו עשתה שימוש בשני תצלומי אוויר שערכם עשרות אלפי שקלים. במסגרת התביעה נדחתה בטענה כי ברדוגו היה צריך לבקש אישור מהעירייה כדי לצלם בשטחה.
בלתי מנוצח (קומיקס)
עיבוד קולנועי
חברות ההפקה "Point Grey Pictures" ו-"Skybound Entertainment" שוקדות על הפקת עיבוד לייב אקשן על בסיס הקומיקס, שעל כתיבתו ובימויו יופקדו הצמד סת' רוגן ואוון גולדברג ועל הפצתו, "סרטי יוניברסל". יוצר הסדרה, רוברט קירקמן, התעתד להפיק את הסרט לצד רוגן, גולדברג, דייוויד אלפרט, בריאן ושון פורסט. בינואר 2021, אישר שוב קירקמן כי הסרט עודנו בפיתוח חרף העובדה שכבר פותח והופץ עיבוד טלוויזיוני עבור "אולפני אמזון", וכי רוגן וגולדברג עודנם מעורבים בהפקתו.
עיבוד טלוויזיוני
העיבוד הטלוויזיוני זהה לקומיקס, למעט הבדלים מינוריים. נכון לעונתו הראשונה של העיבוד, ההבדלים הגדולים ביותר כוללים את מוצאה של אמבר, שינוי סדר האירועים הכרונולוגיים, וכמות הדם האלימות הגרפית המוצגים על המסך.
רנקגואה
חינוך
בעיר נמצאת אוניברסיטת רנקגואה.
חוליו אוסקר מצ'וסו
ביוגרפיה
ב-1994 הופיע בסדרה "סיינפלד" בתור לואיס, וגילם את הקטור בסדרת הדרמה הרפואית "בירדלנד" של רשת ABC שירדה מהאוויר לאחר עונה אחת, ושיחק בסרט הפשע "חיבור מת" לצד מייקל מדסן. ב-1995 שיחק בסרט "בחורים רעים" של מייקל ביי בתור הבלש רואיז, ובסרט האקשן הטלוויזיוני "זומאן" לצד לואיס גוסט ג'וניור. ב-1996 שיחק בסרט הדרמה "ים של חברים" של רידלי סקוט.
פטיש פלסטיק
פטיש פלסטיק הוא צעצוע עשוי פלסטיק צבעוני בצורת פטיש, ובשני קצותיו צפצפות עשויות גומי או פלסטיק גמיש, המשמיעות קול צפצוף כאשר מכים עליהן. בחלק מן הפטישים מותקנת גם משרוקית בקת הפטיש.
אתגר 22
השפעה ותוצאות
עד 2016 השתתפו באתגר מעל 25,000 ישראלים, ועוד כ-9,000 איש השתתפו בגרסה הבינלאומית. מספר אישי ציבור וידוענים השתתפו באתגר, ביניהם חברי הכנסת תמר זנדברג, שרן השכל ודב ליפמן, אשת התקשורת אורלי וילנאי, דפני ליף, אושיית הרשת חן טל, רננה רז, שי אביבי, ציפי שביט ואחרים. התקשורת סיקרה את האתגר לא אחת, עיתונאים הצטרפו לאתגר וסיפרו על חוויותיהם, לרוב מתוך כוונה לעבור לטבעונות, ולעיתים ללא כוונה כזאת.
רונן בר
ראש השב"כ
במאי 2023, הוביל את פעילות השב"כ במבצע מגן וחץ, ובה סדרת סיכולים ממוקדים של ג'יהאד האסלאמי ברצועת עזה ביניהם: ג'האד ע'נאם מזכיר המועצה הצבאית של הגא"פ, טארק עז א-דין אחראי הכוונת טרור הגא"פ ביהודה ושומרון מרצועת עזה, ח'ליל אל-בהתיני מפקד מרחב צפון של הגא"פ ברצועת עזה, עלי ע'אלי מפקד הכוח הרקטי של הגא"פ ברצועת עזה.
זרה בתוכנו
תקציר העלילה
אמילי עדן (מלאני גריפית) היא שוטרת חוקרת במשטרת ניו יורק. כאשר היא והשוטר ניק (ג'יימי שרידן) מנסים לעצור שני סוחרי סמים, ניק נדקר ואמילי יורה בדוקר הבורח. היא מושעית ואקדחה נלקח ולאחר זמן היא חוזרת לעבודה והמפקד אוליבר (דוד מרגוליס) מטיל עליה לחקור פרשת היעלמות של אחד מקהילת החסידים בברוקלין.
I Wish (שיר של ג'ואל קורי)
נכון לאוגוסט 2023, השיר הושמע למעלה מ-101 מיליון פעמים בספוטיפיי, ולמעלה מ-10 מיליון פעמים ביוטיוב.
מאורע ברנר
תחילת הפולמוס: המאמר של ברנר
ב-24 בנובמבר 1910 פרסם יוסף חיים ברנר מאמר בעיתון "הפועל הצעיר", שיצא בירושלים. המאמר הוא חסר כותרת, כיוון שנדפס במדור הקבוע של ברנר - "בעיתונות ובספרות (הערות וציונים)". המאמר עסק במה שכונה "מגפת השמד", כלומר, המרת הדת בקרב הדור הצעיר במזרח אירופה. הנקודות העיקריות במאמרו של ברנר היו:
ב. הדיונים הרבים בתופעת השמד מיותרים ואף מזיקים כי הם מסיחים את הדעת מהבעיות האמיתיות והדחופות של עם ישראל, וגוזלים את האנרגיה הדרושה להקמת לאום יהודי חדש ובריא.
ג. יש לחדול לגמרי מהעיסוק בשאלות תאולוגיות ומהתנצחות עם הנצרות ולהתמקד רק בעיקר: "שאלת ח י י נ ו היהודית ולא שאלת הדת היהודית" (ההדגשה במקור).
הסתעפות הפולמוס
"הוויכוחים נתעצמו והתנהלו במרץ רב. מאמר רדף מאמר, תשובה לתשובה, ועד שלא נתפרסמה תגובה אחת, כבר הופיעו מאמרים חדשים שחייבו תגובה חדשה. היו שבאו 'להגן' והגנתם נדחתה על ידי הנוגעים בדבר, היו שבאו לברך ונמצאו מקללים. אבל הכל שינסו עטיהם, השחיזו לשונם והשתתפו במערכה. 'העולם' רעש".
שני עיתונים בארץ ישראל היו עסוקים במיוחד במאמר של ברנר ונגזרותיו: "החרות" ו"האור". מאמרים ותגובות בקשר לפרשה התפרסמו בעמודיהם הראשיים כמעט מדי יום, במשך חודשים רבים. עיתון "האור" נקט בקו אובייקטיבי ונתן ביטוי לדעות שונות. עיתון "החרות", לעומת זאת, המשיך לנקוט עמדה לוחמנית ובלתי מתפשרת נגד ברנר והציבור שלו - הציונות החילונית. העיתון החזיק בעמודו הראשי מדור מיוחד ל"עניין ברנר", ובו פורסמו בקביעות תגובות ביקורתיות, שהתאימו לעמדת העיתון, ולוקטו מכל עיתוני העולם.
סולימאן בריימו
סולימאן בריימו (באנגלית: Suleiman Braimoh; נולד ב-19 באוקטובר 1989) הוא כדורסלן ניגרי-אמריקאי, המשחק בעמדת הפאוור פורוורד והסנטר.
עונת 2012/13
באפריל 2013 שוחרר מהחוזה עם טאראנקי מאונטנירס, לאחר שבקשתו לקבלת ויזה נדחתה.
עונת 2015/16
ב-16 ביולי 2015 בריימו חתם לראשונה בקבוצה אירופית, גיסן 46' מגרמניה לעונת 2015/16 בליגה הגרמנית. ב-32 משחקים רשם בממוצע למשחק 12.3 נקודות, 3.7 ריבאונדים ו-1.3 אסיסטים.
עונת 2022/2023
לאחר סיום העונה סיכם סולימאן בריימו ב-טופאש בורסה לשנתיים.
הר בראון (אוסטרליה הדרומית)
תיירות
על פסגת ההר מצויה נקודת תצפית, הקרויה על שמו של רוברט בראון, ומנציחה את פועלו.
לורן סוקה
קריירה
ב-2009 כיכבה סוקה בסרט הבכורה שביימה סמנתה מורטון בו גילמה נערה בת 16 החיה בבית יתומים. על תפקיד זה הייתה סוקה מועמדת לפרס האקדמיה הבריטית לאמנויות הקולנוע והטלוויזיה לשחקנית המשנה הטובה ביותר. שבוע לאחר מכן נבחנה לתפקיד קלי ביילי לדרמה הקומית "עברייני על" וקיבלה את התפקיד.
הבוגאטיר האחרון: שורש הרע
סרט המשך
צילומי סרט המשך שמכונה "הבוגאטיר האחרון 3" נערכו בפרברי מוסקבה ובעיירה בארוויחה. הצילומים לסרט נערכו בסתיו 2019 והסרט מתוכנן לצאת לאקרנים בדצמבר 2021. הסרט בוים על ידי דמיטרי דיאצ'נקו (במאי הסרטים הקודמים) בהפקתם של אדוארד אילויאן, מרינה ז'יגאלובה-אוזקן ו-ויטאלי שליאפו, על פי תסריט שכתבו דמיטרי יאן, וסילי קוצנקו ופאבל דנילוב ובכיכובם של ויקטור חוריניאק, מילה סיבאצקאיה, יקטרינה וילקובה, ילנה יאקובלבה, קונסטנטין לברוננקו, יבגני דיאטלוב, טימופיי טרובינצב ואלסיה לוקיאנובה.
שיטור יתר
שיטור יתר בא לידי ביטוי בסיורים מוגברים בשכונות עוני או של בשכונות בהן יש מתגוררות קבוצות אתניות, עיכובים וחיפושים אקראיים, בדיקות מחמירות יותר במעברי גבול ונמלי תעופה, פעילויות עוקץ ושיעור גבוה של מעצרים בקרב אוכלוסייה הנתונה לשיטור יתר, על עבירות שוליות. שיטור יתר יכול להיות תוצאה של מדיניות, גזענות משטרתית, תפיסות שליליות של המשטרה כלפי אוכלוסיות מסוימות או מחסומי שפה ותרבות בין המשטרה לקבוצות שהם משרתים.
ארצות הברית
בארצות הברית השחורים מהווים 13% מהאוכלוסייה, אך בשנת 2012 31% מהאנשים שנהרגו על ידי המשטרה. ב-2017, אחוז ההרוגים השחורים ירד ל-25%. היסטוריונים וחוקרים אחרים טוענים כי שיטור יתר כלפי אפרו-אמריקאים והיספנים קשורה להיסטוריה האמריקאית. שורשי שיטור היתר מגיעים לעבדות ולפערים גזעיים.
בועז בן משה
בועז בן משה (נולד ב-13 באוגוסט 1962) הוא מוזיקאי, מרצה, מורה למוזיקה, מלחין וגיטריסט ישראלי.
קורות חיים
בן משה כיהן כדקאן הפקולטה למוזיקה הרב-תחומית באקדמיה למוסיקה ולמחול בירושלים ובוגר אוניברסיטת פנסילבניה. בין מוריו ניתן לציין את ריצ'רד וורניק, מרק קופיטמן, צבי אבני וג'ורג' קראמב.
דרבופואטין אלפא
מתן התרופה
דרבופואטין אלפא ניתן בשלוש דרכים שונות: תדירות מתן התרופה משתנה לפי צורכי המטופל, ונעה בין זריקה אחת לארבע זריקות בחודש.
גדיל (ביולוגיה)
ב-DNA
הסיווג של גדילי DNA כקריא ומול-קריא הוא יחסי למולקולת RNA נתונה. כל אחד משני גדילי ה-DNA יכול לשמש הן כגדיל קריא והן כגדיל מול-קריא. בגנומים של יצורים ניתן למצוא גנים על שני הגדילים, במיקומים שונים על גבי ה-DNA. במקרים מסוימים, ניתן למצוא קדם המבקר שעתוק של שני תעתיקי RNA, אחד לכל כיוון (כלומר, אחר מגדיל הווטסון ואחד מגדיל הקריק). כמו כן, ניתן למצוא בתוך אינטרון של גן הממוקם בגדיל הקריא, גן אחר הנמצא בגדיל המול-קריא.
בווירולוגיה
נגיף בעל גנום של גדיל RNA קריא (מכונה "+") דומה ל-RNA-שליח ויכול להיות מתורגם ישירות לחלבון על ידי התא הפונדקאי. לעומת זאת נגיפים בעלי גנום של RNA מול-קריא אינו יכול להיתרגם ישירות ונצרכת יצירת RNA קריא על ידי RNA רפליקאז לפני התרגום לחלבון.
שברון (חברה)
נזק סביבתי באקוודור
ב-2011 זכו תושבי אקוודור בתביעה ע"ס 8.6 מיליארד דולר, בשל טענתם לאבדן יבולים וחיות משק ועלייה בשיעורי מחלת הסרטן. המתלוננים אמרו שאין בסכום די כדי לפצות על הנזק שנגרם על ידי החברה. אחרי פניות נוספות לבית המשפט גדל הסכום שניתן לתושבים ל-18 מיליארד דולר, ובעקבות כך שברון הגישה ערעור נוסף לבית הדין הלאומי לצדק של אקוודור. הערעור נדחה. תביעה זו נחשבת לפעם הראשונה שבה תושבים מקומיים תבעו בהצלחה חברה בינלאומית במדינה שבה התרחש הזיהום.   חברת שברון כינתה את התביעה "מזימת סחיטה" וסירבה לשלם את הקנס.
בנובמבר 2013 החליט בית הדין הבינלאומי לבוררות בעד שברון וחברת הבת שלה, חברת הנפט טקסקו. בית הדין מצא את שברון לא אשמה בנוגע לתביעות בענייני סביבה באקוודור.
באפריל 2015 שומרי האמזונס פרסמו סרטי וידאו שהגיעו על פי הדיווח מחושף שחיתויות בתוך שברון. בסרטונים ניתן לראות עובדים ויועצים המאתרים זיהומי נפט באתרים בחלק האמזונס שבתחומי אקוודור – שלטענת שברון נוקו שנים קודם לכן. סרטי וידאו אלו הוכרו כלגיטימיים על ידי הייעוץ המשפטי של שברון שאף דרשו לקבל אותם בחזרה. אך לטענת החברה, סרטי הווידאו מראים בדיקות שגרתיות להגדרת היקף בורות נפט. החברה טענה גם שאין אפשרת לקבוע על פי הסרטים אם האתרים הנראים בהם הם באחריות שברון או באחריות שותפתה לשעבר - Petroecuador. לפי ארגון שומרי האמזונס סרטי הווידאו כוללים מפה המאשרת שהאתרים המדוברים אכן שייכים לשברון ויש בהם ראיונות עם כפריים החיים בשטח שבאחריות שברון.
טאוומבה
ההתיישבות האירופית
ביולי 1902 התקיימה המכירה הפומבית של "אחוזת לילי" בבעלותו של סר צ'ארלס לילי המנוח. במפה המפרסמת את החלקה העומדת למכירה נראה כי האחוזה גובלת ברחובות ברידג', מרי ולינדזי ומשקיפה על מגרשי האגודה החקלאית המלכותית.
ממשל
החל משנת 2012 ראש העיר של טאוומבה הוא פול אנטוניו. בו זמנית אנטוניו גם ראש השלטון המקומי של נפת טאוומבה. אנטוניו נקנס בסכום של כמעט 15,000 $ לאחר שנמצא כי עסק בהתנהלות לא נכונה בהתמודדותו עם פרויקט הרכבת היבשתית מלבורן-בריזבן. בחודש מאי 2020 אנטוניו קבל ממשלת קווינסלנד שלושה מיליון דולרים לקידוח בארות מים נוספים בגלל המחסור במי שתייה כתוצאה מהבצורת המתמשכת כבר משנת 2005.
R (שפת תכנות)
דוגמה 4 - פונקציות
קלות יצירת הפונקציות על ידי המשתמש היא אחת מנקודות החוזקה של R. אובייקטים נשארים מקומיים לפונקציה, ויכולים להיות מוחזרים בתור כל טיפוס להלן דוגמה של מבנה של פונקציה:
טאוומבה
בריאות
שירותי הבריאות בטאוומבה מטופלים על ידי ארבעה בתי חולים: שני בית חולים ציבוריים; בית חולים פסיכיאטרי; ושני בתי חולים פרטיים.
דמוגרפיה
במפקד האוכלוסין 2011, דווח על 96,567 נפש שחיו מרכז העירוני בטאוומבה.
ארמיית המשמר העשירית
היסטוריה
הארמייה פורקה בשנת 1948.
פורנוגרפיית ילדים
חוקים על פורנוגרפיית ילדים
ישנן מדינות הרואות פורנוגרפיית ילדים וירטואלית או לא-צילומית המתארת קטינים שאינם אמיתיים סוג של פורנוגרפיית ילדים שאינה חוקית, ואילו מדינות אחרות אינן רואות סוג זה של פורנוגרפיה כלא חוקית. הפיכת סוג זה של פורנוגרפיית ילדים ללא חוקית הייתה שנויה במחלוקת. לכך יש מספר סיבות:
הבונקר הגרעיני בהר שאיין
מבנה המתקן
המתקן, בשטח של כ-20 אלף מטרים רבועים, ממוקם תחת 610 מטרים של סלע הגרניט של הר שאיין. למנהרת הגישה אליו יש שני פתחים, צפוני ודרומי, הממוקמים בצלע המזרחית של הר שאיין, בגובה של 2,134 ו-2,164 מטרים מעל פני הים, בהתאמה. הכניסה ממנה למנהרות המתקן היא דרך שלוש דלתות הדף כבדות (ראו להלן). מנהרות גישה מרובות מובילות אל רשת המנהרות העיקרית של המתקן: שלוש מנהרות מקבילות, שאורך כל אחת מהן 180 מטרים, גובהה 20 מטרים ורוחבה 15 מטרים; אלו מצטלבות עם ארבע מנהרות נוספות, כל אחת באורך של 100 מטרים, בגובה של 17 מטרים וברוחב של 10 מטרים. 15 המבנים שבמתקן מוקמו בתוך רשת המנהרות וסביבה. תקרת המנהרות מחוזקת מפני מפולות סלעים באמצעות רשתות מתכת המקובעות למקומן בכ-110 אלף ברגים שננעצו אל תוך הסלע.
אזור השירות של המתקן משתרע מדרום למנהרות העיקריות של המתקן. במתקן עצמו יש מתקני שירות שונים לרבות מרפאה, מזנון וחדר כושר.
בקרבת הפתח הצפוני למנהרת הגישה לבונקר מצויים מגרש חניה למבקרים וכן מנחת מסוקים ותחנת כיבוי אש.
אמצעי הישרדות וקיום במתקן
הבונקר ותכולתו תוכננו לשרוד לאחר פיצוץ גרעיני שיתרחש בקרבתו, וכן להיות מוגנים מנזקי פולס אלקטרומגנטי הנגרם על ידי פיצוץ גרעיני.
שני פתחי מנהרת הכניסה נבנו כך שלגל ההדף הגרעיני שיחדור למנהרה דרך אחד מהפתחים תהיה דרך מוצא מהפתח האחר שלה. הכניסות אל הבונקר ממנהרת הכניסה אליו מוגנות על ידי שלוש דלתות הדף ממתכת במשקל של 25 טון ובעובי של כמטר כל אחת, הננעלות במקומן על ידי שורה של בריחים (לאחרונה הן ננעלו במהלך פיגועי 11 בספטמבר). המבנים בתוך הבונקר ממוקמים על גבי בסיסים של קפיצים ענקיים (כ-1,300 מהם בסך הכול), המיועדים לספוג את הזעזוע שייגרם על ידי גל ההדף של התפוצצות גרעינית מבלי שלמבנים עצמם ייגרמו נזקים. כל צנרת השירות והתקשורת של הבונקר נבנתה מחומרים גמישים, המיועדים לעמוד גם הם בזעזועים של התפוצצות גרעינית.
רועי סלמן
ביוגרפיה
סלמן נולד בבת ים, וגדל בשכונת עמידר בעיר. כילד אהב לקרוא ספרים ובתקופת נעוריו החל להתעניין במוזיקה. כשהיה סלמן בן 18 החל לנגן בגיטרה באופן מקצועי, כתב והלחין שירים.
ביוני 2021 פרסם ב"עיניים", מגזין לילדים, סיפור קצר בשם "בית הספר הישן". בנובמבר 2022 פרסם בכתב העת מאזניים סיפור קצר בשם "המנוף".
יום נדידת הציפורים
היסטוריה
יום נדידת העופות העולמי התחיל בשנת 1993 כאשר מרכז נדידת העופות בסמית'סוניאן, מעבדת חקר הציפורים בקורנל ורשות הדגה וחיות הבר של ארצות הברית החליטו ליזום אירוע בשום "יום נדידת העופות העולמי", ביום זה הופעלו פעילויות שונות ברחבי אמריקה כמו פסטיבלים של ציפורים ותוכניות חינוך. בגלל ההצלחה הגוברת של יום זה, יום זה החל להיות מנוהל על ידי "סביבה למען אמריקאים" (Environment for the Americas (EFTA)), מוסד אשר פועל ללא מטרות רווח ומחבר אנשים אל נושא שימור הציפורים על ידי תוכניות שונות.
עם השנים, הEFTA (סביבה למען האמריקנים) ערך שינויים ושיפר את יום נדידת העופים העולמי. כמו כן, הוחלט לציין את יום נדידת העופות העולמי עם רק נושא אחד לגבי שימור העופות וזאת בשביל להדגיש את חשיבות נושא זה לנדידת העופות.
אינש דה קסטרו
ביוגרפיה
כמה מקורות טוענים שלאחר שפדרו הפך למלך פורטוגל, הוא חילץ את גופתה של אינש מקברה ואילץ את כל החצר להישבע אמונים למלכה החדשה שלהם: "המלך [פדרו] גרם להוצאת גופתה של אינש אהובתו, שהוצבה על כיסא, מעוטרת בכסות ובגלימות המלכות, וחייב את כל אצילות הממלכה להתקרב ולנשק את שולי בגדה, ולהעניק לה במותה את ההוקרה שלא זכתה בחייה..." כמה מקורות מודרניים מאפיינים את סיפור ההכתרה של אינש לאחר המוות כ"אגדה", וכנראה מדובר במיתוס, שכן הסיפור הופיע רק ב-1577 במחזהו של, Nise Laureada. מאוחר יותר היא נקברה במנזר אלקובאסה, שם עדיין ניתן לראות את ארונה, מול זה של פדרו, כך שלפי האגדה, ביום הדין פדרו ואינש יוכלו להסתכל זה על זו כשהם קמים מקברם. שני ארונות השיש מפוסלים להפליא עם סצנות מחייהם והבטחה של פדרו שהם יהיו ביחד até ao fim do mundo (עד סוף העולם).
גליה סדן
ביוגרפיה
סדן היא אם לבן.
איווקו יורוסטאר
איווקו יורוסטאר (באיטלקית: Iveco EuroStar) היא סדרה של משאיות כבדות כולל סמי-טריילר המיועדים לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר יוצרה באיטליה בין השנים 1993–2002. בנוסף יוצרו דגמי "איווקו יורוסטאר" בגרמניה, ברזיל, ארגנטינה ואוסטרליה.
דיינו
מקור הפיוט
לא ידוע מי חיבר את מילות הפיוט. הפיוט אינו מופיע במשנה, בתוספתא, בתלמודים ובמדרשים, ואף לא בנוסח ההגדה של הרמב"ם. מאידך, הנוסח מופיע בנוסחים קדומים של ההגדה, כגון ההגדה המובאת בסדר רב עמרם גאון, בסידור רב סעדיה גאון, ובספר הכוזרי. אחת ההשערות היא שחובר בתגובה למזמורי האִימְפְּרוֹפֶּרִיַה (תוכחה) הנוצריים, דוגמת "אודות הפסחא" של מליטון מסרדיס, בהם מואשמים היהודים שגמלו לאל רעה בצליבת ישו כנגד הטובות שעשה להם ביציאת מצרים(אם כי ישנם חוקרים הסוברים כי האימפרופריה היא תגובה לפיוט זה, ולא להפך).
מנהגים
ביהדות משהד בפרט וביהדות פרס בכלל נהוג להצליף האחד בחבירו בעלי בצל ירוק, נהוג להסביר שהעניין הוא למחות אחד בשני על ההתלוננות של בני ישראל במדבר "זכרנו את הבצלים" ולהזכיר שדיינו בחלק מהניסים.
קודי חאקפו
קריירה בינלאומית
חאקפו היה חלק מסגל נבחרת הולנד בטורניר יורו 2020. ב-21 ביוני 2021 הוא ערך את הופעת הבכורה שלו בנבחרת, כשהחליף את פרנקי דה יונג בדקה ה-79 בניצחון 3-0 על נבחרת מקדוניה הצפונית במסגרת שלב הבתים של הטורניר. ב-4 בספטמבר הוא הבקיע את שער הבכורה שלו בנבחרת, בניצחון 4-0 על נבחרת מונטנגרו במסגרת מוקדמות מונדיאל 2022.
אדוארד הול
ביוגרפיה
הול, בנו של ג'ון הול מנורת'הול, שרופשייר, למד באיטון קולג' ובקינגס קולג' אוניברסיטת קיימברידג'. הוא נעשה עורך דין (Barrister) ושימש כשופט (Common sergenant) של הסיטי של לונדון וכשופט בבית המשפט של השריף. ב-1529 נבחר לפרלמנט מטעם מחוז הבחירה של מאץ' ונלוק (Much Wenlock) וב-1542 ו-1545 מטעם מחוז הבחירה ברידג'נורת'.
ערכו של החיבור בחלקיו הראשונים אינו רב, אך הוא הולך וגדל כאשר הוא עוסק בשלטונו של הנרי השביעי ועיקר חשיבותו בכל הנוגע למלכותו של הנרי השמיני. בעניינים חשובים אחדים, שמחברים אחרים התעלמו מהם, מעניק החיבור להיסטוריונים את מה שברור כי היא עדות מכלי ראשון למאורעות. גם חוקרי הספרות מוצאים בספרו עניין רב ביותר, משום שהוא אחד מן המקורות העיקריים למחזותיו ההיסטוריים של שייקספיר.